polyglot-tagger/wikipedia-language-snippets-filtered huggingface dataset:
చేయుటకు తగి యుండు గోతులు బురద నేలలు మొదలగు వాని యందలి నీటి నంతయు నెప్పటికప్పుడు మురుగు కాలువల మార్గమున పోగొట్టి వేయవలెను. గ్రామంనకు అరమైలు దూరములోపల ఊడ్పు చేలుండ కూడదు. పంట కాలువలో గడ్డి మొదలగు తుక్కు పెరుగ నియ్యకూడదు.
పెద్దవిగా పెరిగిన దోమలు సాధారణంగా దండెముల మీద వ్రేలాడ వేసిన బట్టల చాటునను, చీకటి గదులలోను దాగి కొనియుండును. గంధకము సాంబ్రాణి మొదలగు పదార్థములను పొగ వేసిన ఎడల దోమలు ఆ పొగను భరింప జాలక పారిపోవును.
కనకదాసుకు ఉడిపితో ఒక ప్రత్యేక అనుబంధం ఉంది. ఎవరైననూ శ్రీకృష్ణుని ప్రసిద్ధ భక్తుడు కనకదాసును తలచకుండా ఉడిపి కృష్ణుని గురించి ఆలోచించలేరు. ఉడిపిలో కార్ స్ట్రీట్లో ప్రవేశించినప్పుడు, గంభీరమైన "కనక గోపురం" ప్రతివారి దృష్టిని ఆకర్షిస్తుంది. ఈ గోపురం క్రింద "కనకన కిండి" లేదా కనకన కిటికీ ఉంటుంది. శ్రీ కృష్ణ దేవరాయలకు గురువైన వ్యాసరాయలకు కనకదాసు అనుచరుడు. వ్యాసరాజా మఠానికి చెందిన వ్యాసరాయ స్వామిజీ యొక్క అభ్యర్థనపై కనకదాసు ఉడిపికి వచ్చాడు. అయినప్పటికీ, కుల ప్రాతిపదికపై వివక్షత అనేది అది శిఖర స్థాయిలో ఉన్న కాలం అది. బ్రాహ్మణ పూజారులు కనకదాసును "తక్కువ" కులం నుండి వచ్చి ఉన్నందున అతనిని ఆలయంలోకి ప్రవేశించనివ్వలేదు. అయినప్పటికి వ్యాసరాయ స్వామిజీ వారితో సంప్రందించి కనుకదాసుని ఆలయంలోనికి రమ్మని ఆహ్వానం తెలపమని పూజారులను కోరాడు. వ్యాసరాయ స్వామిజీ చెప్పినా కూడా బ్రాహ్మణ పూజారులు కనకదాసుకు శ్రీ కృష్ణ దర్శనానికి అనుమతి నిరాకరించారు . కనకదాసు గుడి బయట కూర్చుని భక్తి పారవశ్యంతో శ్రీకృష్ణ కీర్తనలు గానం చేశాడు. ఈ విధంగా కొన్ని వారాలపాటు గుడి బయటనే స్వంతంగా వంట వండుకుని తింటూ కాలం గడిపాడు.
కర్ణాటక రాష్ట్రంలో హవేరీ జిల్లా, బాద గ్రామంలో బీరప్ప ,బాచమ్మ దంపతులకు కనకదాసు 1509 సం.లో జన్మించాడు. కనకదాసు అసలు పేరు తిమ్మప్ప నాయకుడు. ఇతను బాగా చదువుకొని సమాజాన్ని అన్ని కోణాలలో సూక్ష్మ పరిశీలన చేశాడు. చిన్న వయస్సులోనే ఇతను నరసింహ స్తోత్రం, రామధ్యాయ మంత్రం, మోహన తరింగిణి అనే కవిత్వాలను రచించాడు. కనకదాసు సామాన్యులకు అర్ధమయ్యే విధంగా కన్నడ భాషలో రచనలు చేస్తూ, కీర్తనలు రాస్తూ, వేదాంతాన్ని అభ్యసించి గొప్ప కృష్ణ భక్తుడయ్యాడు.
అతని కీర్తనల్లో ఒకదాని ప్రకారం కనకదాసు ఒక యుద్ధంలో తీవ్రంగా గాయపడ్డాడు. అద్భుతమైన రీతిలో ప్రాణాపాయం నుండి తప్పించుకున్నట్లుగా వ్యాఖ్యానించాడు. తరువాత తన సైనిక వృత్తిని విడిచిపెట్టి, తత్వజ్ఞానాన్ని పామరులకు అర్థమయ్యేలా సంగీత సాహిత్యాలతో కూర్చి అందించేందుకు తన జీవితాన్ని అంకితం చేశాడు.
అప్పుడు గుడి గోడ పడి పోయి, స్వామి విగ్రహం కనకదాసు ఉన్న వైపుకు తిరిగింది. గుడి ఆవరణ చుట్టూ ఉన్న ప్రహరీకి ఒక పగులు ఏర్పడింది. ఆ పగులు గుండా కనకదాసు, స్వామిని దర్శించుకున్నాడు. ఈ కారణంగానే ఉడిపి దేవాలయం తూర్పు ముఖంగా ఉన్నప్పటికీ, శ్రీకృష్ణ విగ్రహం మాత్రం పడమర ముఖంగా ఉంటుంది.
కనకదాసు కర్ణాటకలోని గొప్ప భక్తుడు, ఆధునిక కవి, తత్వవేత్త, సంగీతకారుడు, స్వరకర్త. కనకదాసు కర్ణాటక సంగీతం కోసం కన్నడ భాషలో రచించిన కీర్తనలు, ఉపభోగాల వలన బాగా ప్రాచుర్యం పొందాడు. ఇతర హరిదాసుల్లాగే ఇతను కీర్తనల్లో సాధారణ కన్నడ భాషను ఉపయోగించాడు.
కర్ణాటక ప్రభుత్వం ఒక గొప్ప సాధువుకు నివాళిగా కనక దాస జయంతిని సెలవు దినంగా ప్రకటించింది. దీన్ని ప్రభుత్వ కార్యక్రమంగా ప్రతి ఏడాదీ నిర్వహిస్తుంది. శ్రీ కనక దాసు జన్మ వార్షికోత్సవాన్ని రాష్ట్రంలోని అన్ని ప్రభుత్వ కార్యాలయాలు, పాఠశాలలు కళాశాలలూ జరుపుకుంటాయి.
మినీస్కర్టులను పోలిన ఆఛ్ఛాదనలను అతివలు ధరించిన తొలి సంస్కృతి డ్వాన్ కున్ మియావ్ ప్రజలు, చైనీస్ భాషలో డ్వాన్ కున్ మియావ్ అంటే పొట్టి స్కర్టు మియావ్ అని అర్ధం. ఆ జాతి మహిళలు ధరించే అతి పొట్టి స్కర్టులను అనుసరించి వారికా పేరు వచ్చింది. ఈ స్కర్టులు అతి కష్టమ్మీద పిరుదులను కప్పి ఉంచిన ఈ స్కర్టులు మధ్య యుగాల్లో, ఆధునిక యుగపు తొలి నాళ్ళలో చూపరులకు దిగ్భ్రమను కలిగించి ఉంటాయి అందుకే ప్రత్యేకంగా వాళ్ళకా పేరుపెట్టారు.
మినీ స్కర్టు 10 అంగుళాల కంటే పొడవు లేకుండా, పిరుదుల క్రింద వరకు ఉంటుంది. మినీడ్రెస్ మినీ స్కర్టులాంటి అంచుగల డ్రస్సు. మైక్రో-మినీస్కర్టు లేదా మైక్రోస్కర్టు అంచులు పైతొడల వరకు లేదా కటి భాగానికి కాస్త దిగువ వరకు గల ఒక విధమైన మినీస్కర్టు. హాట్ పాంట్స్‌గా ప్రాచుర్యం పొందిన పొట్టి షార్ట్స్ లేదా "డెయిజీ డ్యూక్స్" కాళ్ళ అంచులు పై తొడల దాకా ఉన్న స్త్రీల షార్ట్స్.
మినీ స్కర్టు బాహుళ్యం 1960లలో స్వింగింగ్ లండన్లో పతాకస్థాయికి చేరుకుంది. కానీ కొన్ని మహిళావర్గాలలో ఇవి ఇంకా ప్రాచుర్యంలోనే ఉన్నాయి. ముఖ్యంగా యుక్త వయసు స్త్రీలు, బాలికలు, యువతులు. అంతకు ముందు పొట్టి స్కర్టులను కేవలం క్రీడా సంబంధ ఆహార్యంగానే చూసేవారు. వీటి వాడకం టెన్నిస్ క్రీడాకారిణులు, ఫిగర్ స్కేటర్లు, ఛీర్‌లీడర్లకు మాత్రమే పరిమతమై ఉండేది.
మినీ లేదా మినీ-స్కర్టు అనునది అంచు మోకాళ్ళపై వరకు ఉండే స్కర్టు. పాశ్చాత్య దేశాలలో టీనేజీ యువతులతో బాటు అన్ని వయస్కుల స్త్రీలు వీటిని ధరించటానికి ఇష్టపడిననూ, భారతదేశంలో ఇది కేవలం నగరాలకి మాత్రమే పరిమితమైనది. కాకపోతే టెన్నిస్, ఫిగర్ స్కేటింగ్ క్రీడాకారిణులు, ఛీర్ లీడర్స్ వీటిని భారతదేశంలోనూ ధరించటం ఉంది.
ప్రాచీన గ్రీకు ట్యూనిక్ నుండి రోమన్ కాలపు సైనికుల ట్యూనిక్ల వరకు, అతి పొట్టి ట్యూనిక్లు కేవలం యోధులు, బానిసలు మాత్రమే ధరించేవారు. మధ్య యుగంలో వీటిని కవచం క్రింద ధరించేవారు.
ఈ జాతర్లలో గణాచర్లు అధిక ప్రాముఖ్యం వహిస్తారు. సాక్షాత్తు ఆయా దేవతలు వారిలో ప్రవేశించి ఆవేశ పూర్వకమైన పూనకంతో నృత్యం చేస్తూ వరాల నడుగుతూ ఊగి పోతూ, డప్పు వాయిద్యాలకూ, వీరణాలకూ, కొమ్ము బూరలకూ అనుగుణంగానృత్య చాల ఆవేశ పూరితంగా వుంటుంది. గణం పూనిన వ్వక్తి ఒక విలక్షణ వ్వక్తిగా కనిపిస్తాడు. సాక్షాత్తు గ్రామ దేవతలానే ప్రవర్తిస్తాడు. తల విర బోసి, వేప మండలు చేతబూని, పసుపు కుంకాలతో అలంకరించుకుని గరగను నెత్తిన బెట్టుకుని విన్యాసం చేస్తాడు. క్రమేపీ గణం తగ్గిన తరువాత లాస్యంగా నృత్యం చేస్త్యాడు. ఈ గరగలను కొన్ని చోట్ల ఘటం కుండ అంటారు. ఒకో ప్రాంతంలో ఒకో రకంగా పిలుస్తారు. గరగ ఇత్తడితో కుండలా చెయ్య బడుతుంది. కుండ మూతి చుట్టూ పడగ విప్పిన పాము చుట్టబడి వుంటుంది. ఆ గరగకు కుచ్చిళ్ళు పోసి కోక లాగా అలంక రిస్తారు. పశుపు, కుంకుమ వేప ఆకులతో అలంక రిస్తారు. ఆ కుండను పవిత్రంగా గ్రామ ప్రజలు చూస్తారు.
గరగల నెత్తుకుని పూనకంతో ఊగి పోయే వారిని కొన్ని ప్రాంతాల్లో అసాదు లంటారు. మరికొన్ని ప్రాంతాల్లో గణాచార్లు అంటారు. అంటే ఆయా దేవతలకు వారే పూజారు లన్న మాట. ఈ పూజారుల పూనకం ఒకోసారి తారాస్థాయికి చేరుకుంటుండా ఎన్ని కొబ్బరి కాయలు కొట్టినా ఎంత సాంబ్రాణి ధూపం వేసినా, ఆ మత్త్లులో నుండి క్రిందకు దిగరు. ఒళ్ళు అలిసి పోయినా తరువాత వారంతట వారే శాతిస్తారు. వీరిని ప్రజలు సాక్షాత్తు దేవతల్లానే అరాధించి హారతులిస్తారు. ఈ ప్రదర్శన గ్రామ వీధుల్లో జరుగుతింది. ఈ గణాచార్ల నృత్యాన్ని గావె అంటారు. గణంతగ్గడానికి కోడి పిల్లల్ని అందిస్తారు. వాటిని నోటితో కొరికి రక్తాన్ని రొమ్ము మీదకు జారవిడుస్తారు. ఆ సమయంలో వాయించే ఉధృత వాయిద్యాలు చూపరులకు కూడా ఉద్వేగాన్ని కలిగిస్తాయి. గ్రామ మంతా ఈ సంబరాల్లో పాల్కొంటారు. తెల్ల వార్లూ జాగరం చేస్తారు. తరువాత ఆ దేవతల్ని గ్రామ పొలి మేరలో వదిలి వేస్తారు.
ఈనాటి కంటే ఆనాడు పల్లె ప్రాంతాల్లో మూడ నమ్మకాలు ఎక్కువగా వుండేవి. గ్రామాలో కలరా లాంటి ఏ అంటు వ్వాధి సోకినా, పశువులకు వ్వాధులు సోకినా అమాంతం గంగానమ్మకో, మహాలక్ష్మమ్మకో, మారెమ్మకో, మరిడమ్మకో, మహంకాళికీ, నాంచారమ్మకో కోపం వచ్చి ఈ విధంగా జరిగిందనీ, ఇది గ్రామానికి కీడనీ, ఈ గ్రామ దేవతల్ని తృప్తి పరిస్తే గ్రామ సుఖంగా వుంటుందనీ ఎంచి జాతర్లూ జంతు బలులూ చేస్తూ వుంటారు.
అనేక బహుళ జాతీయ సంస్ఠలకు, అంరత్జాతీయ ఆర్థిక సంస్థలకు, న్యాయవాద సంస్థలకు, బహుళార్థ, భిన్నాసక్తి సంస్థలకు ఆలవాలమై ఉండాలి.
ప్రపంచ ఆర్థిక వ్యవస్థలో ఒక ముఖ్యపాత్ర పోషించే స్థాయికెదిగిన నగరాలను, విశ్వ నగరం” లేదా “ఆల్ఫా సిటీ” అంటారు. ఇది భౌగోళిక శాస్త్రం లోని నగర అధ్యయనముల అనుసారం చేసిన వర్గీకరణము. ఈ విధంగా వర్గీకరించడం ద్వారా ఏ యే నగరాలు, ప్రాంతాల ఆర్ధిక, వ్యాపార వ్యవస్థలు ప్రపంచీకరణకు ఏ యే స్థాయిలో దోహదపడుతున్నాయో తెలుసుకోవడానికి వీలవుతుంది.
ఈ వర్గీకరణలో అత్యున్నత స్థాయి నగరాలను 'విశ్వ నగరం” లేదా “ఆల్ఫా సిటీ” అంటారు. విశ్వనగరానికి మిగతా ప్రపంచంతో పెనవేసుకున్న అనుబంధాలు, లంకెల వల్ల నేరుగా ప్రవంచ వ్యవహారాలను ప్రభావితం చేయ గలుగుతుంది. మహా నగరం అనే వాడుకకి ప్రత్యామ్నాయంగా విశ్వ నగరం అనే వాడుకను 1991 లో సస్కియా సస్సెన్ అనే ఆవిడ ప్రాచుర్యం లోకి తెచ్చింది.
విశ్వ నగరం అనే స్థాయికి ఉన్న ప్రయోజనాలవలన, అనేక నగరాలు ఈ స్థాయిని ఆశించడం మొదలుపెట్టాయి. దీనికి అనేక కొలమానాలు వాడకంలోకి వచ్చాయి కూడా. (ఉదా: ఒక నగర నిర్మాణ/సేవా రంగాల స్థూలోత్పత్తి మరిన్ని చిన్న నగరాలకన్న హెచ్చుగా ఉంటే దానిని విశ్వనగరం అనవచ్చు )
జోష్ 2009 లో విడుదలైన తెలుగు యాక్షన్ చిత్రం, ఇది నాగ చైతన్య, కార్తీక ప్రధాన పాత్రల్లో నటించారు. ప్రముఖ నటుడు జెడి చక్రవర్తి ఒక కీలక పాత్ర పోషించాడు. వాసు వర్మ దర్శకత్వం వహింక్షిన ఈ సినిమాను ప్రముఖ నిర్మాత దిల్ రాజు నిర్మించాడు. ముందు సెప్టెంబరు 3 న విడుదల చెయ్యాలని అనుకోగా, ఆంధ్రప్రదేశ్ ముఖ్యమంత్రి వైయస్ రాజశేఖరరెడ్డి మరణం కారణంగా వాయిదా పడి, రెండు రోజుల తరువాత విడుదలైంది. నాగ చైతన్య నటుడిగా ప్రశంసలు అందుకున్నాడు. ఈ చిత్ర కథాంశం నాగ చైతన్య తండ్రి నాగార్జున సినిమా, శివను పోలి ఉంటుంది, ఇక్కడ ఒక విద్యార్థి విద్యార్థులతో సంబంధం ఉన్న మాఫియాను తొలగించడానికి ప్రయత్నిస్తాడు. ఆ చిత్రంలోని విలన్ పాత్ర కూడా చక్రవర్తే పోషించాడు.
ఫ్లాష్‌బ్యాక్‌లో తన క్లాస్‌మేట్ల ముఠాతో జాలీగా ఉండే సత్యను చూస్తాము. పాఠశాల విద్య వరకు అతను టాపర్ అయినప్పటికీ, కళాశాల వాతావరణం అతన్ని మొండి వ్యక్తిగా చేస్తుంది. అతని ప్రిన్సిపాల్ అతనిని మారమని సలహా ఇస్తూనే ఉంటాడు కాని సత్య దానిని బోరు కొట్టే ఉపన్యాసంగా భావిస్తాడు. అతను తన ప్రిన్సిపాల్ యొక్క నిజాయితీగల కుమారుడు బుజ్జీని తన ముఠాలో చేర్చుకుంటాడు. ఒక రోజు వారు బైక్ రేసు కోసం వెళ్తారు. బుజ్జీ సత్య బైక్ మీద వెళ్తాడు. బైక్ గొలుసు వదులై, జారిపడి సత్యకు గాయమౌతుంది. బుజ్జీ మరణిస్తాడు. ఈ సంఘటనతో సత్య పశ్చాత్తాపానికి లోనౌతాడు.
సత్య ఒక విద్యార్థి. అతను విశాఖలో తన గ్రాడ్యుయేషన్ చదువును ఆపేసి, ఉద్యోగం కోసం హైదరాబాదు వస్తాడు. తన మామయ్య తో కలిసి హైదరాబాద్ లో ఉంటాడు. పొలిటికల్ మాఫియా నాయకుడు దుర్గారావు చేత ప్రభావితమైన ఎంజిఎం కళాశాల విద్యార్థులతో అతడు పోరాడుతాడు. సత్య ఆ విద్యార్థులను మార్చడానికి ప్రయత్నించినా విఫలమవుతాడు. అప్పుడు అతను అనుకోకుండా విద్యార్థుల చేతిలో దెబ్బలు తిని ఆసుపత్రిలో చేరతాడు. విద్యార్థులతో దురుసుగా ప్రవర్తించడం గురించి మామయ్య ప్రశ్నించినప్పుడు సత్య తన ఫ్లాష్ బ్యాక్ గురించి వివరించాడు.
ఆసుపత్రి నుండి డిశ్చార్జ్ అయిన తరువాత, వ్యవస్థను శుభ్రపరచడానికి సత్య కళాశాలలో చేరతాడు. మరోవైపు, ఒక ప్రాథమిక పాఠశాల ఉపాధ్యాయురాలైన విద్య కాలేజీలో చదవాలని కోరుకుంటుంది గానీ, కాలేజీ విద్యార్థులు రౌడీలని ఆమె సోదరుడు అందుకు ఒప్పుకోడు. ఆమె సత్యను కలుస్తుంది. వారి మధ్య ప్రేమ వికసిస్తుంది. సత్య విద్యార్థులను ఎలా మారుస్తాడు, దుర్గారావు చెడు ప్రభావం నుండి వారిని ఎలా బయటకు తీసుకువస్తాడనేది మిగిలిన సినిమా కథ.
జైలులో దాదాపు 130 రోజులు గడిపిన తిలక్‌ అనేక ఇబ్బందులకు గురయ్యారు. జైలులో జెండా ఊంఛా రహే హమారా. బొలో స్వతంత్ర భారత్‌కి జై. అనే నినాదాలను ఉద్యమకారులు చేసేవారు. దీనికి ఆంగ్లేయ అధికారులు కోపోద్రోక్తులై లాఠీలు విరిగేలా చితకబాదేవారు.అలాగే వీరికి సరైన భోజనం ఆంగ్లేయ అధికారులు అందించేవారు కాదు.ఉదయాన నూకల జావ, మధ్యాహ్నం 14 గ్రాములు మాత్రమే అన్నం, మట్టి కుండల్లో వేసిన పిక్క చారును భోజనంగా ఇచ్చేవారు.అయినప్పటికీ స్వాతంత్ర్యోద్యమంలో లీనమైన ఉద్యమకారులు లాఠీ దెబ్బలను లెక్క చేయలేదు. అలాగే వారు ఏ భోజనం పెట్టినా ఆనందంగా భుజించేవారు. ఈ విధంగా తెల్ల దొరల చిత్ర హింసలను తట్టుకుంటూనే ఎంతో ఓపికతో తిలక్‌ జైలు జీవితం గడిపారు. కాగా, తిలక్‌ను అరెస్టు చేసిన సమయంలో భార్య సూర్య శేషుకాంతం తనను కూడా అరెస్టు చేసి భర్తతో తీసువెళ్లాలని పట్టుబట్టారు.
కందాళ సుబ్రహ్మణ్య తిలక్‌ స్వాతంత్ర్యోద్యమంలో భాగంగా రెండు సార్లు జైలు జీవితం గడిపారు. ఈ రెండు విడతల్లో దాదాపు 130 రోజులు జైలులోనే గడిపారు.1942లో పికెటింగ్‌ చేపడుతున్న సమయంలో తిలక్‌ను ఆంగ్లేయులు అరెస్టు చేశారు.విజయనగరం సబ్‌ జైలులో కొంత కాలం ఉంచారు. ఆ తర్వాత 1943 జనవరి 26 న విజయనగరంలోని ప్రకాశం పార్కులో జాతీయ జెండా ఎగుర వేసేందుకు ఏర్పాట్లు చేసుకున్నారు. కార్యక్రమ నిర్వహణకు ఉద్యుక్తులవుతున్న సమయంలో ఆంగ్లేయ అధికారులు వచ్చి అందరినీ పట్టుకుపోయారు. వీరిలో తిలక్‌ కూడా ఉన్నారు. అప్పట్లో కేరళ రాష్ట్రం బళ్లారి ఎయిర్‌ఫోల్డ్‌ జైలుకు తరలించారు. ఈ జైలులో తిలక్‌ నాలుగు నెలలు గడిపారు. జైలు జీవితం ఎలా గడిచిందంటే.
కందాళ సుబ్రహ్మణ్య తిలక్‌ ఎన్నో పోరాటాల ద్వారా స్వాతంత్ర్యోద్యమంలో ప్రముఖ పాత్ర పోషించి, స్వాతంత్ర్యం వచ్చిన తర్వాత మొదటిసారిగా 1952లో జరిగిన ఎన్నికల్లో పోటీ రంగంలో దిగారు. పూసపాటి విజయరామగజపతిరాజు, ప్రముఖ స్వాతంత్ర్యోద్యమ నాయకుడు జయప్రకాష్‌ నారాయణ ప్రోద్బలంతో తిలక్‌ ఇచ్ఛాపురం పాయకరావుపేట పార్లమెంటు నియోజకవర్గానికి పోటీ చేశారు. పోటీ బరిలో నలుగురు నిలిచారు. బివి సంజీవరావు, పసుమర్తి వీరభద్రరావు, కాళ్లకూరి కృష్ణమూర్తి, తిలక్‌ మధ్య పోటీ జరిగింది. ఈ పోటీలో లక్షా 87 వేల ఓట్ల ఆధిక్యతతో తిలక్ విజయం సాధించి ఎంపిగా ఎన్నికయ్యారు. అప్పట్లో మహాత్మా గాంధీ ఎప్పటికప్పుడు తిలక్‌కు ఉత్తరాలు రాసేవారు.
అప్పట్లో బ్రిటిష్‌ వారి చిత్రహింసలకు గురవుతున్న ప్రజలను చూసి అతను చలించిపోయారు.తెల్ల దొరల ఆగడాల నుంచి భారత ప్రజలను విముక్తి చేయాలనే ఆలోచన అతనికి కలిగింది. అదే సమయంలో స్వాతంత్ర్యం కోసం పోరాడుతున్న గాంధీ సిద్ధాంతాలకు ఆకర్షితులై, విద్యాభ్యాసం చేస్తుండగానే ఉద్యమంలోకి దిగారు.1942 ఆగస్టు 9 న చేపట్టిన పికెట్‌తో తిలక్‌ ఉద్యమంలోకి ప్రవేశించాడు. ఈ పికెట్‌లో ఉత్తరాంధ్రకు చెందిన 14 మంది పాల్గొన్నారు. వారితో కలిసి చాలా ఉద్యమాల్లో తిలక్‌ భాగస్వామి అయ్యాడు.
భారత దేశానికి స్వాతంత్ర్యం వచ్చిందని ఆనందపడడమే తప్ప, ఆ ఫలాలు అందరికీ దక్కడం లేదని, మనకు స్వాతంత్ర్యం 1948 లో వచ్చి ఇన్ని సంవత్సరాలు కావస్తున్నా దేశంలో పేదరికం కొనసాగుతూనే ఉందని, రాజకీయ నాయకుల హవా కొనసాగుతున్న ప్రస్తుత కాలంలో పేదవారు మరింత పేదరికంలోకి వెళ్తున్నారన్నారనీ అతని అభిప్రాయం.
కందాళ సుబ్రహ్మణ్య తిలక్, ‌ ప్రముఖ స్వాతంత్ర్యసమరయోధులు. ఇతను స్వాతంత్ర్య కోసం తనదైన శైలిలో పోరాడుతున్న గాంధీ సిద్ధాంతాలకు ఆకర్షితులయ్యారు. క్షణం కూడా ఆలోచించకుండా అతను బాటన నడిచేందుకు ఉద్యుక్తుడయ్యాడు.స్వాతంత్ర్యోద్యమంలో విజయనగరం జిల్లా నుంచి కీలక పాత్రధారయ్యారు.
ప్రతీ సంవత్సరం భాద్రపద శుద్ధ తదియ నాడు తలస్నానం చేసి, 256 కుడుములు తయారు చేసుకోవాలి. పదహారు కొత్త చేటలు తెచ్చి ఒక్కొక్క చేటలో పదహారు కుడుములు, పదహారు నల్లపూసలు, పదహారు రూపాయల దక్షిణ, రవిక ఉంచి, పదహారు మంది ముత్తైదువులకు వాయనమివ్వాలి. వీరికి దాహం తీర్చడం కూడా కొందరికి సంప్రదాయం ఉంది.
పదహారు కుడుముల తద్ది లేదా నోము ఆంధ్రప్రదేశ్ లో మహిళలు ఆచరించే నోము. సాధారణంగా ఐశ్వర్యం కోసం ఈ కుడుముల నోము నోచుకుంటారు.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల గుడివాడలో ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు గుడివాడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గుడివాడలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి.
రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మిరిండా స్పెయిన్ దేశం ఉత్పత్తి చేసిన పానీయం. ఇది యునైటెడ్ స్టేట్స్ లో 2003 చివరి నుండి "బైలింగ్యుయల్" ప్యాకింగ్, ప్రాధమికంగా కోకా కోలా యొక్క "ఫాంటా" బ్రాండ్ కు పోటీగా తక్కువ ధరకు లభ్యమవుతుంది. 2005 కు ముందు మిరిండా రుచులు యునైటెడ్ స్టేట్స్ లో "గుయామ్" లో తప్ప అన్ని ప్రాంతాలలో "ట్రోపికానా ట్విస్టెర్ సోడా" బ్రాండ్ గా అధిక సంఖ్యలో అమ్మబడుతుండేది.యిది పెప్సీ కంపెనీ మిరిండా బ్రాండ్ తో అమ్మకం 2007 నుండి ప్రారంభించింది.1996 చివరలో పెప్సికో కంపెనీ కూడా మిరిండా బ్రాండ్ ని బ్రెజిల్ లో అమ్మకానికి ప్రయత్నించింది. కానీ ఈ అమ్మకం 1997 లో ఆపివేయబడినది. ఇటలీ లో "స్లామ్" బ్రాండ్ గా అమ్మబడింది.
మిరిండా స్పెయిన్ లో కనుగొనబడి ప్రపంచవ్యాప్తంగా అమ్ముడవుతున్న శీతలపానీయం. మిరిండా అనే పదానికి ఎస్పెరాంటో భాషలో అభినందనీయమయినది లేదా అద్భుతమయినది అనే అర్థం ఉంది.
నారింజ, ద్రాక్ష, ఆపిల్, స్ట్రాబెర్రీ, రాస్ప్‌బెర్రీ, అరటి, నిమ్మ, హైబిస్కస్, పంపర పనస వంటి ఎన్నో రకాల పళ్ళ రుచితో ఈ పానీయం అందుబాటులో ఉంది. తూర్పు మధ్య ప్రాంతాలలో సిట్రస్ రుచి కూడా కలిగి ఉండే మిరిండా లభ్యమవుతుంది. శీతల పానీయాలలో యిది తరచుగా కార్బొనేటెడ్, నాన్-కార్బొనేటెడ్ రుచులలో లభ్యమయ్యే పానీయం. అన్ని రకాల మిరిండాలలో ఆరెంజ్ రంగు మిరిండా ప్రపంచంలో అనేక ప్రాతాలలో ముఖ్యమైన బ్రాండు. యిది 1990 నుండి కొనసాగుతుంది.
1970 కి ముందు "మిరిండా" పెప్సికో కంపెనీ పరిధిలో ఉండేది.అప్పుడు ఈ పానీయం ఉత్తర అమెరికా లో వ్యాపారాన్ని అభివృద్ధి చెసింది. ఈ పానీయం "కోకా కోలా" కంపెనీ యొక్క "ఫాంటా", కంపెనీ యొక్క "ఆరెంజ్ క్రష్" లేదా అనేక దేశాల యొక్క యితర రుచికరమైన బ్రాండ్లు తో పోటీ పడేది. ఈ అన్ని పానీయాల కంటే మిరిండా అనేక రుచులలో లభ్యమవుతుంది. కార్బొనేషన్, తీపిదనము ఆయా మార్కెట్ల బట్టి ఆధారపడి యుంటుంది.
ఆకునూరు గ్రామ పంచాయతీకి ఒక ప్రత్యేకత ఉంది. ఈ గ్రామంలో దివంగత కాకాని వెంకటరట్నం కుటుంబంలో ఇప్పటికే రెండు తరాలవారు గ్రామ పరిపాలన బాధ్యతలు నిర్వహించగా, 2013 జూలైలో జరుగు ఎన్నికలలో మూడవ తరం ప్రతినిధిగా కాకాని విజయకుమార్ గ్రామ పంచాయతీ సర్పంచి పదవికి పోటీలో ఉన్నారు. ప్రత్యేకాంధ్ర ఉద్యమంలో ఉక్కు కాకానిగా పేరుగాంచిన కాకాని వెంకటరత్నం, 1934 నుండి 1937 వరకూ ఆకునూరు గ్రామ పంచాయతీ సర్పంచిగా వ్యవహరించాడు. అనంతరం రాష్ట్ర మంత్రిగా, పీ.సీ.సీ అధ్యక్షులుగా పనిచేశాడు. ఆ తరువాత అతని కుమారుడు కాకాని రామమోహనరావు 1964-1970 మధ్య ఈ గ్రామ సర్పంచిగా పనిచేశాడ. తరువాత మండల వ్యవస్థ ప్రారంభం అయ్యాక, 1987లో ఆయన ఉయ్యూరు మండలాధ్యక్షులుగా ఎన్నికైనాడ. 2013 జూలైలో ఈ గ్రామంలో జరిగిన పంచాయతీ ఎన్నికలలో కాకాని రామమోహనరావు కాకాని విజయ కుమార్ సర్పంచి పదవికి పోటీ చేసి విజయం సాధించాడు.
ఈ గ్రామానికి చెందిన మందాడి సత్యనారాయణ, విద్యుచ్ఛక్తి శాఖలో పదవీ విరమణ పొందిన సీనియర్ గణాంకాధికారి. ఇతను గ్రామంలోని ప్రజలందరికీ స్వచ్ఛమైన త్రాగునీరు అందించాలనే లక్ష్యంతో, రు. 13 లక్షలతో తన కుమారుడు శ్రీనివాస్ జ్ఞాపకార్ధం, గ్రామంలో సురక్షిత త్రాగునీటి పథకాన్ని నిర్మించి పలువురికి ఆదర్శంగా నిలిచారు. ఈ పథకం 2014, మార్చి-15న ప్రారంభించారు. ఈ పథకం నిర్వహణ బాధ్యతను పంచాయతీకి అప్పగించారు.
ఆకునూరు గ్రామ పంచాయతీకి ఒక ప్రత్యేకత ఉంది. ఈ గ్రామంలో దివంగత కాకాని వెంకటరట్నం కుటుంబంలో ఇప్పటికే రెండు తరాలవారు గ్రామ పరిపాలన బాధ్యతలు నిర్వహించగా 2013 జూలైలో జరుగు ఎన్నికలలో మూడవ తరం ప్రతినిధిగా శ్రీ కాకాని విజయకుమార్ గ్రామ పంచాయతీ సర్పంచి పదవికి ఎన్నికయ్యాడు. ప్రత్యేకాంధ్ర ఉద్యమంలో ఉక్కు కాకానిగా పేరుగాంచిన కాకాని వెంకటరత్నం, 1934 నుండి 1937 వరకూ ఆకునూరు గ్రామ పంచాయతీ సర్పంచిగా వ్యవహరించాడు. అనంతరం రాష్ట్ర మంత్రిగా, పీ.సీ.సీ అధ్యక్షులుగా పనిచేశాడు. ఆ తరువాత ఆయన కుమారుడు కాకాని రామమోహనరావు 1964-1970 మధ్య ఈ గ్రామ సర్పంచిగా పనిచేశాడు. తరువాత మండల వ్యవస్థ ప్రారంభం అయ్యాక, 1987 లో ఆయన ఉయ్యూరు మండలాధ్యక్షులుగా ఎన్నికైనాడు.
ఆకునూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల ఉంది.సమీప బాలబడి వుయ్యూరులో ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల వుయ్యూరులోను, ఇంజనీరింగ్ కళాశాల విజయవాడలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విజయవాడలో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విజయవాడలో ఉన్నాయి.
మండల పరిషత్తు పాఠశాల:- ఈ పాఠశాల ప్రధానోపాధ్యాయులు ఉప్పాల ఫణీంద్రకుమార్ జాతీయస్థాయి ఉత్తమ ఉపాధ్యాయ పురస్కారానికి ఎంపికైనారు. 2015, సెప్టెంబరు-5వ తేదీనాడు, ఉపాధ్యా దినోత్సవం సందర్భంగా, కొత్తఢిల్లీలో జరిగిన కార్యక్రమంలో రాష్ట్రపతి ప్రణబ్ ముఖర్జీ చేతులమీదుగా వీరు ఈ పురస్కారం అందుకున్నారు. వీరు ఇంతకుమందు జిల్లా, రాష్ట్రస్థాయి ఉత్తమ ఉపాధ్యాయ పురస్కారాలు అందుకున్నారు.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో సినిమా హాలు, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి.
ఆకునూరులో పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది.
ఊర చెరువు:- మహత్మాగాంధీ జాతీయ ఉపాధి హామీ పథకంలో భాగంగా, గ్రామంలోని ఈ చెరువులో పూడీతీత పనులు జరుగుచున్నవి. చెరువును ఎండగట్టినారు. త్రవ్విన మట్టితో కట్టలను బలిష్టంచేస్తున్నారు.
పొగాకును ఉత్పత్తిచేస్తున్న దేశాలలో అగ్రగామి చైనా , అతరువాత అగ్రగామి బ్రెజిల్, ఇండియా, అమెరికాదేశాలు. మొత్తం పొగాకు ఉత్పత్తిలో 40% ఒక చైనా దేశమే ఉత్పత్తి చేస్తున్నది. ఆ తరువాత అర్జెంటినా, బ్రెజిల్, బల్గేరియా, గ్రీసు, ఇండోనేషియా, కొరియా, పాకిస్తాన్, థాయిలాండ్, టర్కీ, అమెరికా సంయుక్తరాష్ట్రాలు, జింబాంబ్వే. భారతదేశంలో వుత్పత్తి ప్రపంచ పొగాకు ఉత్పత్తిలో 7-8% సాగుచేస్తున్నారు.
పొగాకు మొక్కలను ముఖ్యంగా పొగాకుమొక్క ఆకుల ఉత్పత్తికై సాగుచేయుదురు. ఈ పొగాకు మొక్క సొలనేసి కుటుంబానికి చెందినది. వృక్షశాస్త్రనామం:నికొటిన టబకం.లిన్న్ . దీనినే 'విర్జీనియా టొబాకొ ' అంటారు. సిగరెట్, బీడిల తయారికి ఈచెట్టు ఆకులనే వాడెదరు. పొగాకులో మరొక జాతి నికొటిన రస్టిక.లిన్నే . పొగాకు సాగులో విత్తనాలు ఒక విధంగా ఉప ఉత్పత్తి అని చెప్పవచ్చు.
గింజల నుండి తీసిన నూనె పసుపు, గ్రీన్‍ రంగుల కలయికతో లేదా ముదురు భ్రౌన్‍ రంగులోవుంది, కొద్దిగా పొగాకు వాసనకల్గి వుందును. నూనెను రిపైనరి చేసినప్పుడు ఈవాసన తొలగిపోవును. ఇది సెమి డ్రైయింగ్ ఆయిల్. రిఫైన్ చేసిన నూనె వర్ణరహితంగా వుండును.
మొక్క : ఏకవార్షిక మొక్క. గట్టి కాండం కల్గివుండును. 1-3 మీటర్లఎత్తు పెరుగును. నిటారుగా వున్న కాండానికి తక్కువ కొమ్మలుండును. ఉష్ణమండలాలో పెరుగు పంట. నల్లరేగడి నేలలు అనుకూలం. వర్షపాతం కనీసం500-100మి.మీ .పంటకాల మంతా వుండాలి.
పొగాకు గింజలు : బ్రౌన్‍రంగులో ఆవాల కన్న కొంచెంపెద్దగా, గోళాకారంలో 0.5మి.మీ పొడవుండును. గింజ గట్టిగావుండును. గింజలో పొగాకులో వుండే నికొటిన్ వుండదు. గింజలో 38% వరకు నూనె ఉంది. గింజలో 26% వరకు మాంసకృత్తు వున్నాయి.
పొగాకు గింజలనుండి నూనెతీయు ఎక్సుపెల్లర్లు అను యంత్రాలద్వారా, సాల్వెంట్ ఎక్సుట్రాక్షన్‍ ప్లాంట్ ద్వారా నూనెను ఉత్పత్తి చేస్తారు
అస్సాం, గుజరాత్, ఉత్తరప్రదేశ్, ఆంధ్ర ప్రదేశ్, తెలంగాణా, పశ్చిమ బెంగాల్, బీహరు, రాజస్థాన్, మహారాష్ట్ర, కర్నాటక, ఒడిషా, తమిళనాడు.
నిజానికి ఎండు ఫలాలు అంటే మనకు తెలిసినవి ఎండు ద్రాక్ష, ఖర్జూరాలే. కాని ఇప్పుడు అన్ని రకాల పండ్లు ఎండు ఫలాలు‌గా దొరుకుతున్నాయి. జీడిపప్పు, బాదం, పిస్తా వంటివి పోషకాల పరంగా ఎండిన పండ్లను పోలి ఉండటంతో ఇవీ ఎండు ఫలాల డబ్బాలో చేరిపోయాయి. నీరసంతో తోటకూర కాడలా వడిలిపోయిన మొహాలు సైతం -గుప్పెడు నమిలితే తేజోవంతంగా వెలగిపోతుంటాయ. అందుకే ఇవి తాజా పండ్లకన్నా శక్తివంతం. ఉదాహరణకు ఆఫ్రికాట్లనే తీసుకుందాం. ఎండబెట్టడం వల్ల నీరంతా పోవడంతో చిక్కబడుతుంది. ఫలితంగా ఓ కప్పు తాజా ఆఫ్రికాట్లు తింటే వచ్చేది 75 క్యాలరీలు మాత్రమే. అదే కప్పు ఎండిన ఆఫ్రికాట్లు అందించేది 313 క్యాలరీలు. అదీగాక ఈ చెక్కరలు వెంటనే రక్తంలో కలిసిపోతాయి. ఇన్‌స్టెంట్ ఎనర్జీ అన్నమాట. మిగిలిన విటమిన్లూ, పీచూ వంటివన్నీ కాస్త తగ్గినా మొత్తంగా అయితే పోవు. తాజా పండ్లలో మాదిరిగానే ఎబి1, బి2, బి3, బి6, పాంథోనిక్, ఆమ్లం, కాల్షియం, ఐరన్, మెగ్నీషియం, ఫాస్పరస్, పోటాషియం, సోడియం, కాపర్, మాంగనీసు వంటివన్నీ వీటిల్లోనూ ఉంటాయి. అయితే వాణిజ్య పరంగా చేసే వాటిల్లో రంగు పోకుండా ఉండేందుకు సల్పర్ వాడతారు. ఇది కొందరికి ఆస్తమా కలిగించొచ్చు. అదే ఆర్గానిక్ పద్ధతిలోచేసే వాటిల్లో సల్ఫర్ వాడరు కనుక, ముదురు రంగులో ఉంటాయి.
మనకు తెలిసిన ఎండు ఫలాలు, నట్స్‌లో ప్రదానంగా ఎండు ద్రాక్ష, ఖర్జూరం, జీడిపప్పు, బాదంపప్పుల వాడకమే ఎక్కువ. చూడడానికి ఎంతో చిన్నవిగా ఉండే ఎండు ద్రాక్ష ఆరోగ్యానికి చేసే మేలు ఎంతో. వీటిల్లో చెక్కర శాతం ఎక్కువ. అనారోగ్యంతో నీరసించిన వాళ్ళు ఇవి కాసిని తింటే వెంటనే కోలుకుంటారు. ముఖ్యంగా మలబద్ధకంతో బాధపడేవాళ్ళు -రెండు టేబుల్ స్పూన్లు ఎండు ద్రాక్షను గ్లాసు నీళ్లలో రోజంతా నానబెట్టి ఉదయాన్నే తాగి, పండ్లను తినేస్తే సరి. చిన్న పిల్లలకి ఈ నీళ్లు మరీ మంచిది. వయస్సును బట్టి ఆరునుంచి పది ఎండు ద్రాక్షను నానబెట్టి పట్టించాలి. ఇందులో ఐరన్‌కూడా ఎక్కువ. బరువు తక్కువుగా ఉన్నవాళ్లకీ, రక్తహీనతతో బాధపడే వాళ్లకీ మంచిది. జీడిపప్పులో మోనో అన్ శాచ్యురేటెడ్ కొవ్వులు ఎక్కువుగా ఉండటంతో ఇవి గుండెకు మేలుచేస్తాయ. పోటాషియం, మెగ్నీషియం, ఫాస్పర్, సెలీనియం, కాపర్, విటమిన్‌లు ఇందులో అధికం. ఖర్జురాల్లో గ్లూకోజ్, ఫ్రక్టోజోలు ఎక్కువ. నీళ్లలో రాత్రంతా నానబెట్టి ఉదయాన్నే గింజల్ని తీసేసి కనీసం వారానికి రెండుసార్లు తింటే గుండె పదిలమే. ఇందులో కొద్ది పాళ్లలో ఉన్న నికోటిన్ పేగుల్లోని ఇబ్బందుల్ని తొలగిస్తుంది. బాదం బోలెడు పోషకాలకు నిలయం.